Във връзка с постъпило уведомление с вх. № ОВОС-905/23.03.2022г. за инвестиционно предложение (ИП): „Жилищно строителство“ ПИ 03304.9.130, 03304.9.105, 03304.9.106 и 03304.9.107 - ниви с обща площ - 7929кв.м. местност „Арманица” по кадастралната карта на с. Белащица, общ. Родопи, с възложители: Г-Н Г. ТЕРЗИЕВ И Г-Н И. УЗУНОВ,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

С инвестиционното предложение се предвижда изработване на ПУП-ПРЗ - за промяна предназначението на земеделска земя за неземеделски нужди и отреждането на 11 (единадесет) урегулирани поземлени имота с цел изграждане на 11 броя жилищни сгради. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и Кметство с. Белащица

Отговорено от РИОСВ-Пловдив на 13.04.2022г.